|  |  |
| --- | --- |
|  | **Tórshavn 14. mai 2018**  Journalnr.: 17/00034-17 |

Notat om efterfølgende ændringer i udkasttil basiskapitalbekendtgørelse

I dette notat redegøres der for de efterfølgende ændringer, som er foretaget i udkastet til basiskapitalbekendtgørelse, som blev sendt i høring den 2. juni 2017.

# Udkast til basiskapitalbekendtgørelse

Udkastet til basiskapitalbekendtgørelse tager udgangspunkt i Finanstilsynets *bekendtgørelse nr. 1112 af 09/10/2014 om opgørelse af basiskapital for forsikringsselskaber og forsikringsholdingvirksomheder og om opgørelse af kapitalgrundlaget for visse fondsmæglerselskaber*.

Udkastet blev sendt i høring den 2. juni 2011, med høringsfrist den 11. september 2017.

# Efterfølgende ændringer i udkastet til basiskapitalbekendtgørelse

Forsikringstilsynet har modtaget skriftlige høringssvar til udkastet fra høringsparterne.

Forsikringstilsynet har sammen med EY gennemgået de modtagne bemærkninger, og har på baggrund heraf foretaget følgende ændringer i udkastet.

1. § 7, stk. 2, nr. 3 er tilrettet således at regulering i basiskapitalen for aktiver, der repræsenterer en risiko på en enkelt virksomhed eller en gruppe af virksomheder, foruden sådanne virksomheders investeringer i forsikringsdattervirksomheder også omfatter investeringer i pengeinstitutter, realkreditinstitutter, fondsmæglerselskaber og investeringsforvaltnings-selskaber.
2. I § 14, stk. 1 er bekendtgørelsens ikrafttræden udsat til den 1. januar 2019.

# Forsikringstilsynets bemærkninger til høringssvarene

De modtagne høringssvar indeholder flere kommentarer og spørgsmål, som ikke har givet anledning til ændring af udkastet til bekendtgørelse. Forsikringstilsynet har dog bemærkninger til følgende udvalgte kommentarer og spørgsmål:

1. *Med hensyn til begrebet ”basiskapital”, foreslås det at anvende det samme begreb i både forsikrings- og pengeinstitut sammenhæng. Til sammenligning bliver begrebet ”kapitalgrundlag” anvendt i pengeinstitutlovgivningen.*

Ved gennemførelsen af Solvens II-direktivet gøres der op med opdelingen af basiskapital i kernekapital og supplerende kapital. I stedet skal selskaberne opgøre et kapitalgrundlag, der består af summen af basiskapitalgrundlaget og det supplerende kapitalgrundlag. Den kapital, der kan medregnes i kapitalgrundlaget opdeles alt efter kapitalens kvalitet. Idet man på Færøerne endnu ikke har indført disse nye kapitalregler i forsikringsloven, er det ikke muligt på nuværende tidspunkt at erstatte begrebet basiskapital med kapitalgrundlag.

1. § 1.

*Hvorfor er § 1, stk. 2 i den gældende bekendtgørelse er streget, således at kravene til færøske forsikringsholdingvirksomheder er strengere end kravene til danske forsikringsholdingvirksomheder*

Kravene til forsikringsholdingvirksomheder opgørelse af basiskapitalen svarer til kravene i Finanstilsynets bekendtgørelse nr. 1112 af 09/10//2014 om opgørelse af basiskapital for forsikringsselskaber og forsikringsholdingvirksomheder om opgørelse og om opgørelse af kapitalgrundlaget for visse fondsmæglerselskaber, som er den seneste basiskapitalbekendtgørelse inden overgangen til Solvens II pr. 1. januar 2016.

1. § 7, stk. 6.

*Er formuleringen ”…værdi af de individuelle solvensbehov” også er gældende i den danske lovgivning?*

Udkastets § 7, stk. 6 har samme formulering som § 35, stk. 6 i Finanstilsynets bekendtgørelse nr. 1112 af 09/10//2014 om opgørelse af basiskapital for forsikringsselskaber og forsikringsholdingvirksomheder om opgørelse og om opgørelse af kapitalgrundlaget for visse fondsmæglerselskaber.

/Gudmundur Effersøe Nónstein